Отчет

НЧ„Народен будител-1940“ с.Българево

2023г.

Предоставям на Вашето внимание настоящото състояние на НЧ“Народен будител 1940“ с.Българево, кратка информация за приоритети, свършена работа и бъдещ план за развитие.

# Самодейни състави

* ФГ„Перуника“ продължава да се развива през годините, има приемственост и е отворена към нови идеи.През настоящата година се представи достойно на два фестивала с национално значение, бе домакин на всички големи събития провеждани в с.Българево и гостува на немалко места в района.
* Танцов клуб „Българевци“ като млада фолклорна формация продължава бързото си развитие.Тази година се представи успешно в два национални фолклорни събора, неизменно домакинстваше на селския мегдан по различни поводи и взе участие в събития провеждани в района.Домакинства на хороводен семинар провеждан за трета поредна година с доц.Г. Гаров и проф.Н. Цветков.Взема участие и в други обучителни форми на различни места.

# Културен календар

Всички културни събития през годините имаха градация, развитие и в настоящата година достигнаха нива на организация, излъчване и посещаемост невиждани досега в с.Българево.

* Пети фолклорен събор „Песни танци в Българево“ се проведе в рамките на два дни и за първи път в училищния парк на селото.Особено внимание бе обърнато на цялата визия на фестивала от разположение сцена-публика, до детски зони, сигурност, разположение търговски обекти.На сцената се качиха над 300 самодейци от 22 фолклорни групи и повече от 20 индивидуални изпълнители.Събитието бе предварително популяризирано в различни социални канали и медии, и се зарадва на голям интерес.
* „Празник на пъпеша“-15то издание.Премина в двудневен формат и също бе проведен в училищния парк на селото.Добре рекламиран и организиран привлече много повече посетители в сравнение с предходни години.Новото място на провеждане показа много преимущества като сигурност, чудесно разположение сцена-публика, пространство осигуряващо свобода за движение на хора, детска зона, стриктна наредба на търговски площи и санитарна зона и не на последно място удобно паркиране на автомобили и извеждане на трафика от централната част на селото.
* Четвърдо издание на „Българево класик“ бе проведено в залата на читалището в рамките на два дни.Гостуваха ни артисти от родна и международна сцена и се порадвахме на почти пълна зала.
* „Хоро на мегдана“ всяка събота през летните месеци за пета поредна година.Превърнало се в една от емблемите на село Българево „Хоро на мегдана“ радваше и млади и стари носейки своето българско културно послание.
* „Деца на мегдана“ се проведе няколко пъти през летните месеци и събирайки най-веселата аудитория.
* „Творческа работилница за деца“ се проведе за пети пък.Постоянната експозиция от детски рисунки от всички години на провеждане, за първи път излезе извън читалището и гостува на градска художествена галерия гр.Каварна
* Петото последно издание на „Българево рок“ се проведе под формата на тридневен фестивал.В две от изданията събитието бе включено в календарния план на община Каварна.Изразяваме своята благодарност към община Каварна за сътрудничеството в реализирането на този проект.
* Бяхме домакини на няколко изложби, литературни представяния и посещения свързани с културния обмен на селото.

# Материална база и експозиционна площ

* Настоящата година след направени ремонти от доброволци бе открита още една галерия в читалището, която бързо приюти голяма изложба.

 2024г. основните насоки и културен календар

* Развитие на самодейните състави включващо: репетиции с гост репетитори, провеждане на семинари и културен обмен с други групи и читалища. От съществено значение за развитието на фолклорните формации на читалището са участия в национални фолклорни събори и фестивали, като съществена част от ресурса ще бъде насочен в тази насока.
* Сътрудничество с други читалища и културни организации.

**Културен Календар с.Българево**

2024

**Януари**

 06.01-Годишнина от рождението на Христо Ботев

 21.01-Бабинден. Пресъздаване и отпразнуване на обичая.

**Февруари**

14.02-Ден на лозаря. Пресъздаване на обичая.

18.02-Годишнина от обесването на Васил Левски.

**Март**

01.03-Ден на самодееца.

01.03-Посрещане на Баба Марта с децата от ДГ „Калиакра”.

03.03-Годишнина от освобождението на България- национален празник.

08.03-Международен ден на жената.

17.03-Заговезни

21.03-Посрещане на Първа пролет с децата от село Българево.

**Април**

01.04-Международен ден на детската книга.

27.04-Лазаровден. Пресъздаване на обичая.

**Май**

03.05-Великденски концерт

04.05-Великден.Хоро на мегдана.

11.05-Хоро на мегдана.

18.05-Хоро на мегдана.

24.05-Ден на Българската просвета и на славянската писменост.

25.05-Хоро на мегдана

**Юни**

31.05-01.06-„С песни танци в Българево“

02.06-Денят на Ботев и на загиналите герои за България.

08.06-Хоро на мегдана.

22.06-Хоро на мегдана

29.06-Деца на мегдана.

**Юли**

06.07-Хоро на мегдана

12.07-Поетична вечер на открито

13.07-Хоро на мегдана

20.07-Лятна творческа работилница за деца. 20.07-16.08

20.07-Хоро на мегдана

27-28.07-„Празник на пъпеша“

29.07-Киновечер

30.07-Концертна вечер

31.07-Театър на открито

**Август**

01-03-Българево рок

09.08-„Българево Класик“

10.08-Хоро на мегдана

15.08-Изложба „Художествена работилница“

17.08-Хоро на мегдана

23.09-Деца на мегдана

24.08-Хоро на мегдана

**Септември**

06.09-Етно

06.09-Годишнина от Съединението на Княжество България с Източна Румелия.

14.09-Хоро на мегдана

21.09-Хоро на мегдана

22.09-Ден на Независимостта на България.

28.09-Хоро на мегдана

**Октомври**

01.10- Международен ден на възрастните хора.

01.10-Танцов клуб „Българевци“ - откриване на училище по танци нов сезон

**Ноември**

 01.11- Ден на Народните будители.

 08.11- Съборът на селото

 21.11- Ден на Християнското семейство.

**Декември**

06.12- Никулден.

20.12- Коледен благотворителен базар.

23.12- Дядо Коледа пристига за всички деца от село Българево.

Заложени приоритети за в бъдеще:развитие на самодейните състави, работа с деца, премиера на българевската театрална трупа, надграждане на културните събития и поддръжка на материалната база.

С уважение,

Красимир Митев

Председател

ЧН на НЧ „Народен будител-1940“

С.Българево